Uittreksel: SpinnekopIllustrasie by die gedig “Spinnekop” Vanoggend net teen sonop aan ‘n bloekomboom se tak, was ‘n spinnekoppie besig met ‘n nuwe spinnerak. Versigtig word die draadjies van blaar tot blaar gespan, elkeen word mooi styf getrek, so styf as wat sy kan. Soos ouma met haar hekelpen vleg sy haar spinnedoek – knoop en trek, knoop en trek, van hoek tot hoek tot hoek. Uiteindelik as sy klaar is gaan sit sy in die kring en hang daar soos die maan deur ‘n sterreruim omring – want toe die son sy kop uitsteek in die vroeë-oggend kou, glinster al die draadjies met ‘n duisend druppels dou. Daarom is die spinnekop in haar krans van silwer sy meer as net ‘n gogga… sy’s die oggendskildery. Klik hier vir meer inligting oor die boek en om die bundel te bestel.